Պավել Չերենկով

Պավել Ալեքսեևիչ Չերենկով (, ), ռուս խորհրդային ֆիզիկոս, ԽՍՀՄ ԳԱ ակադեմիկոս (1970)։

Կենսագրություն 
1928 թվականին ավարտել է Վորոնեժի համալսարանը։ 1930 թվականից աշխատել է ԽՍՀՄ ԳԱ ֆիզիկայի ինստիտուտում։ 1934 թվականին, հեղուկների լյումինեսցենցումը հետազոտելիս, հայտնաբերել է օպտիկական նոր երևույթ, որը դրսևորվում է գերլուսային արագության լիցքավորված մասնիկների ազդեցությամբ նյութի յուրօրինակ լուսարձակմամբ։ Այդ երևույթի հայտնագործման համար Չերենկովը 1958 թվականին Իգոր Տամմի և Իլյա Ֆրանկի (մշակել են տեսությունը) հետ արժանացել է նոբելյան մրցանակի։ Չերենկովյան ճառագայթման հիման վրա ստեղծվել են լիցքավորված մասնիկների գրանցման մեթոդներ (չերենկովյան հաշվիչ)։ 

Չերենկովն ունի նաև միջուկային ֆիզիկային, բարձր էներգիայի մասնիկների ֆիզիկային, տիեզերական ճառագայթներին, էլեկտրոնային արագացուցիչներին վերաբերող աշխատանքներ։ 1946, 1952 և 1977 թվականներին արժանացել է ԽՍՀՄ պետական մրցանակի։

Ծանոթագրություններ 

Ռուս ֆիզիկոսներ
Ռուս նոբելյան մրցանակակիրներ
Ֆիզիկոսներ այբբենական կարգով
Ֆիզիկամաթեմատիկական գիտությունների դոկտորներ
ԱՄՆ-ի գիտությունների ազգային ակադեմիայի անդամներ
20-րդ դարի ֆիզիկոսներ
ԽՍՀՄ ԳԱ իսկական անդամներ
Փորձարարական ֆիզիկոսներ
Վորոնեժի պետական համալսարանի շրջանավարտներ
ԽՄԿԿ անդամներ
ԱՄՆ-ի գիտությունների ազգային ակադեմիայի արտասահմանյան անդամներ
Ռուս գյուտարարներ
Խորհրդային ֆիզիկոսներ
Վորոնեժի բժշկական համալսարանի շրջանավարտներ